A

**Külgazdasági és Külügyminisztérium**

(1027 Budapest, Bem rakpart 47.)

a külképviseletekről és a tartós külszolgálatról szóló 2016. évi LXXIII. törvény

10. § (1) bekezdés a) pontja és

a kormányzati igazgatásról szóló 2018. évi CXXV. törvény

83. § (1) bekezdése alapján pályázatot hirdet

**Magyarország Addisz-Abebai Nagykövetségén**

**(Etiópia)**

**”külképviseleti gazdasági felelős”**

külszolgálati munkakör betöltésére.

A kormányzati igazgatásról szóló 2018. évi CXXV. törvény (a továbbiakban: Kit.), valamint a külképviseletekről és a tartós külszolgálatról szóló 2016. évi LXXIII. törvény(a továbbiakban Külszoltv.)szerinti**,** a tartós külszolgálati kihelyezést megelőző felkészülés, valamint – eredményes felkészülés esetén a tartós külszolgálat időtartamára (legfeljebb, várhatóan 4 évig) szóló határozott idejű kormányzati szolgálati jogviszony (tartós külszolgálat idejére) a Külgazdasági és Külügyminisztérium (a továbbiakban: KKM) állományában.

**Munkaidő**: teljes munkaidő (heti 40 óra)

**A munkavégzés helye**: **Magyarország** **Addisz-Abebai Nagykövetsége**

**A Kit. 58. § (2) bekezdésére tekintettel a külszolgálati munkakör betöltője által ellátandó feladatkörök:** (külképviseleti)gazdasági felelősi feladatok ellátása Magyarország kijelölt külképviseletén.

**Felhívjuk a figyelmet, hogy a sikeres pályázat, kiválasztás és felkészülést követően a pályázó a hivatali érdeknek megfelelően Magyarország külföldön működő külképviseletére tartós külszolgálatra kerül kihelyezésre, a külföldi munkavégzésért a vonatkozó jogszabályoknak megfelelő kiemelkedő összegű díjazás mellett** (magyar forint vagy Euro vagy USA dollár pénznem kiutalva deviza-illetmény és átalány-költségtérítés és az esetleges egyéb juttatások), **ezért kérjük, hogy a pályázati felhívást figyelmesen olvassa végig!**

**Ellátandó munkaköri feladatok meghatározása:**

* A képviseletvezető, gazdasági régió esetében a regionális gazdasági igazgató irányításával végzi az állomáshely gazdálkodási, pénzügyi feladatait, ellátja a gazdálkodással összefüggő feladatokat;
* Kezeli a külképviselet pénztárát és bankszámláit;
* A Forrás programban a számviteli, pénzügyi és előirányzat nyilvántartó modulok kezelése és naprakészen tartása;
* Vezeti a külképviselet vagyoni nyilvántartásait és kimutatásait;
* Intézi a külképviselet hivatali ingatlanainak üzemeltetését, karbantartását, esetlegesen a felújítását. Összeállítja, és indokolással ellátva előkészíti az állomáshely elhelyezési, berendezési igényeit és feltételeit (hivatali helyiségek, rezidencia, lakások);
* Előkészíti a külképviselet által foglalkoztatott munkavállalók, házastársak munkaszerződéseit, munkaköri leírásait, foglalkoztatás engedélyezéséhez kapcsolódó eljárásokat lefolytatja. A felsorolt munkakörökben a munkavállalók, házastársi foglalkoztatottak napi munkavégzését irányítja: gondnok, gépkocsivezető, hivatalsegéd, asszisztens, takarító;
* Gondoskodik a hivatali gépjárművek nyilvántartásainak vezetéséről, felügyeli a szervizeléssel, vizsgáztatással kapcsolatosan jelentkező feladatokat;
* Szervezi, szükség esetén lebonyolítja a reprezentációs eszközök rendelését, beszerzését, nyilvántartását;
* Intézi a külképviselet adó-visszatérítéssel kapcsolatos ügyeit, a visszaigénylésekről az előírt módon folyamatos nyilvántartást vezet;
* Feladata a rendezvények költségkalkulációjának összeállítása. Feladata a rendezvények költségkalkulációjának összeállítása. Biztosítja a külképviseleti állománnyal és/vagy külső felszolgálókkal a rendezvények megfelelő színvonalú lebonyolítását;
* Kapcsolatot tart a bérbeadókkal és a helyi szolgáltatókkal a hivatali épület, a rezidencia, egyéb bérelt ingatlanok, valamint ezek berendezései fenntartási, karbantartási, javítási munkáival kapcsolatosan;
* A beszerzésekkel, szolgáltatásokkal kapcsolatban árajánlatokat kér be, szerződéseket készít elő.
* Külképviselettől függően egyéb kiegészítő feladatkörök is megállapításra kerülhetnek: biztonságtechnikai felelős, gondnok;
* A munkaköri leírásban kijelölhetők helyettesítendő munkakörök is (továbbá esetenként titkársági feladatok, delegációk esetén gépkocsivezetői feladat is stb.).

**Jogállás, illetmény és juttatások**

A jogállásra, a díjazás (deviza-illetmény és átalány-költségtérítés) megállapítására és az esetleges egyéb juttatásokra a belföldi felkészülés ideje alatt (felkészülő kormánytisztviselőként) a Kit., valamint a Külszoltv., továbbá a tartós külszolgálat ideje alatt, kihelyezett kormánytisztviselőként a tartós külszolgálatra kihelyezett közszolgálati tisztviselők jogaira és kötelezettségére, valamint díjazásuk és az egyéb juttatásaik megállapítására a Külszoltv. és annak végrehajtási rendeletei, a kormánytisztviselői jogállás (kormányzati szolgálati jogviszonya) tekintetében – a Külszoltv. által nem szabályozott kérdésekben – a Kit. és annak végrehajtási rendeletei, továbbá a KKM egyéb belső szabályozóiban foglaltak az irányadók.

2023. január 1-én lépett hatályba a külgazdasági és külügyminiszter 15/2022. (XII. 20.) KKM rendelete a külképviseletek besorolásáról, valamint a tartós külszolgálaton lévőknek járó deviza-alapilletmény és költségtérítés kiszámításának részletes szabályairól szóló 3/2017. (II. 28.) KKM rendelet módosításáról. 15/2022. (XII. 20.) KKM rendelete megtalálható: [*https://magyarkozlony.hu/dokumentumok/853f6a886bf0eafbcaedddc8f93a05e6d4e10a98/letoltes*](https://magyarkozlony.hu/dokumentumok/853f6a886bf0eafbcaedddc8f93a05e6d4e10a98/letoltes)

Sikeres pályázat esetén a külszolgálatra kiutazó a 15/2022. (XII. 20.) KKM rendelete alapján a deviza illetménye mellett kalkulálhat lakhatási költségtérítéssel, a házastársa (élettársa) után (amennyiben nem rendelkezik rendszeres jövedelemmel) folyósított házastársi pótlékkal, a kihelyezettel közös háztartásban tartózkodó gyermek(ek) számára juttatandó gyermeknevelési költségtérítéssel, valamint vegyes költségtérítéssel is.

**Pályázati feltételek:**

* magyar állampolgárság;
* nem lehet állampolgára a fogadó államnak és életvitelszerűen nem tartózkodhat a fogadó államban (létérdekei központja nem lehet a fogadó államban);
* Magyarországi állandó lakóhely és életvitelszerű Magyarországon tartózkodás (létérdekei központja Magyarországon van);
* büntetlen előélet;
* cselekvőképesség
* a felsőoktatásban szerzett gazdasági, üzleti, pénzügyi vagy külgazdasági szakképzettség vagy legalább érettségi végzettség és emellett pénzügyi-számviteli szakképesítés;
* a tartós külszolgálati pályázati rendszerről, valamint a kihelyező szerv által támasztott szakmai követelmények és azok teljesítésének részletes szabályairól szóló 6/2017. (VII. 10.) KKM rendelet 1. és 2. mellékletben a fogadó ország vagy nemzetközi szervezet meghatározott hivatalos vagy legalább egy munkanyelvéből államilag elismert nyelvvizsga-bizonyítvánnyal vagy azzal egyenértékű okirattal igazolt komplex középfokú (B2) nyelvvizsga;
* érvényes B kategóriás személygépkocsi-vezetői jogosítvány és aktív gépjárművezetői gyakorlat;
* hozzájárulás a nemzetbiztonsági ellenőrzés lefolytatásához;
* hozzájárulás a vagyonnyilatkozat-tételi eljárás lefolytatásához;
* kiválasztási eljáráson (meghallgatáson) való megfelelés;
* – sikeres kiválasztást követően – a külszolgálati munkakör betöltéséhez, a KKM által szervezett belső képzések, különösen a külügyi szakmai vizsga és egyéb kötelező képzések, illetve vizsgák eredményes teljesítésének vállalása;
* – sikeres kiválasztást követően – a KKM foglalkozás egészségügyi szolgálata által megállapított, külszolgálatra alkalmas egészségügyi állapot.

**A pályázatok elbírálásánál előnyt jelent:**

* rendelkezik angol nyelvből államilag elismert nyelvvizsga-bizonyítvánnyal vagy azzal egyenértékű okirattal igazolt komplex középfokú (B2) nyelvvizsgával;
* a munkakör betöltéséhez releváns szakterületen szerzett legalább 3 éves szakirányú szakmai tapasztalat, gyakorlat vagy releváns szakmai területen szerzett több éves, érdemi munkatapasztalat;
* érvényes nemzetbiztonsági ellenőrzés (kockázatmentes szakvélemény) megléte;
* külföldön történő munkavégzési vagy tartós külszolgálati tapasztalat.

**Elvárt kompetenciák:**

* nagy munkabírás,
* jó problémamegoldó és kommunikációs képesség,
* önálló munkavégzés,
* felelősségvállalás, felelősségtudat,
* kiváló alkalmazkodó- és helyzetfelismerő képesség,
* szakmai elhivatottság, fegyelmezett és lényeglátó munkavégzés, integritás, megbízhatóság és etikus magatartás,
* precizitás, alaposság.

**A pályázat részeként benyújtandó iratok:**

* fényképpel ellátott, folytatólagosan, pontosan kitöltött ún. közszolgálati típusú részletes szakmai önéletrajz - .xls(x) formátumban benyújtva (sablon letölthető: <https://kkmprojektek.kormany.hu/admin/download/9/9a/13000/Kozszolgalati_oneletrajz_sablon.xlsx> )
* magyar nyelvű rövid motivációs levél, melyben a pályázónak meg kell jelölnie prioritási sorrendben három térséget/régiót/országot az érdeklődésének megfelelően, ahol szívesen teljesítene külszolgálatot;
* a pályázó eddigi és jelenlegi munkájáról szóló tájékoztatás, referenciák megjelölése és igazolása (tevékenységének rövid ismertetése, munkahely, beosztás megjelölésével);
* végzettsége(i)t, képzettsége(i)t, szakképesítése(i)t igazoló oklevél(ei) másolata(i);
* nyelvismeretet igazoló okmányai másolata (nyelvvizsga vagy külföldön szerzett végzettség);
* 3 hónapnál nem régebbi hatósági erkölcsi bizonyítvány;
* személygépkocsi-vezetői engedély (jogosítvány) másolata;
* írásbeli nyilatkozata, amely tartalmazza azt, hogy Ön, mint pályázó megismerte a külképviseletekről és a tartós külszolgálatról szóló 2016. évi LXXIII. törvényben és annak végrehajtási rendeleteiben foglaltakat, valamint az Európai Parlamentnek és a Tanácsnak a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016/679 rendelete (2016. április 27.), azaz a GDPR rendelet és az információs önrendelkezési jogról és az információszabadságról szóló 2011. évi CXII. törvény 5. § (1) bekezdés b) pontja alapján hozzájárul a megadott személyes adatainak pályázattal összefüggő kezeléséhez, illetve azoknak a KKM pályázati eljárás lefolytatásában és elbírálásában részt vevő munkatársai részéről történő megismeréséhez, továbbá amelyben Ön – eredményes kiválasztás esetén – vállalja a nemzetbiztonsági ellenőrzés, valamint a vagyonnyilatkozat-tételi eljárás lefolytatását.

Felhívjuk a figyelmet, hogy a külföldön szerzett felsőfokú végzettséget, szakképzettséget igazoló okmányt csak a honosítást igazoló dokumentummal együtt tudunk befogadni.

A dokumentumok, nyilatkozatok, képek, egyéb csatolmányok stb. – digitális – másolatait .pdf vagy .jp(e)g formátumban, lehetőség szerint minél kisebb méretben kérjük csatolni, benyújtani.

**A pályázat benyújtásának határideje, a pályázat benyújtásának módja és elbírálásának rendje:**

**A pályázat beadásának / megküldésének határideje: 2023. június 23.**

Felhívjuk a figyelmet, hogy a határidő jogvesztő!

**A pályázatot kizárólag elektronikus úton, a** [**palyazat11@mfa.gov.hu**](mailto:palyazat11@mfa.gov.hu) **e-mail címre kérjük benyújtani, az e-mail tárgyában kérjük feltüntetni: ”ADDISZ\_ABEBA\_külképviseleti gazdasági felelős” (pályázó neve).**

A pályázati felhívás megtalálható ezenkívül a [www.kozszolgallas.hu](http://www.kozszolgallas.hu) weboldalon is. Amennyiben a pályázati felhívások szövegében eltérés található, a Külgazdasági és Külügyminisztérium honlapján (<https://kormany.hu/dokumentumtar/allaspalyazatok-osztondijak-gyakornoki-palyazatok>) közzétett pályázati kiírás szövegét kell irányadónak tekinteni.

**Egyéb információk:**

A sikeres pályázati eljárást és kiválasztást követően a KKM-nek tartós külszolgálati kihelyezést megelőző, ún. felkészülési állományba történő felvételre, belépésre, azaz a kormánytisztviselői kinevezésre és a Külszoltv. szerinti felkészülés megkezdésére kizárólag a nemzetbiztonsági szolgálatokról szóló 1995. évi CXXV. törvény előírásai alapján az Alkotmányvédelmi Hivatal, mint az ellenőrzés lefolytatására jogosult polgári nemzetbiztonsági szolgálat által lefolytatott nemzetbiztonsági ellenőrzés lezárta után és a kockázatmentes biztonsági szakvélemény kiállítását követően kerülhet sor. E jogszabályi előírás hiányában a kiválasztásra vonatkozó döntés nem kerül fenntartásra. A felkészülés ideje alatt a díjazásra, juttatásra a Külszoltv. és különösen annak 11. §-a az irányadó.

Sikeres pályázati eljárást és kiválasztást, majd a felvételt követően – a tartós külszolgálati kihelyezéshez – a jelentkező köteles a vonatkozó jogszabályi előírások, különösen a Külszoltv. és annak végrehajtási rendeletei szerinti, valamint a KKM közigazgatási államtitkára, mint kihelyező vezető által meghatározott felkészülési követelményeket és kötelezettségeket teljesíteni, a KKM által megszervezett belföldi külszolgálati felkészítésen, valamint a munkakör ellátásához szükséges képzési, illetve továbbképzési kötelezettségeket eredményesen teljesíteni.

A tartós külszolgálatra történő kihelyezés feltétele a felkészülést követően, a munkakörre előírt kötelező vizsgák és képzések sikeres teljesítése, a KKM foglalkozás-egészségügyi szolgálata által kiállított egészségügyi alkalmassági minősítés megszerzése. Felhívjuk a figyelmet, hogy a Külszoltv. 16. § (1) bekezdés c) pontja, valamint a kihelyező szervnél működő foglalkozás-egészségügyi szolgálat által végzett, a kihelyezett és a külképviselet által foglalkoztatott házastárs alkalmassági vizsgálatának és a kihelyezett hozzátartozójának alkalmassági vizsgálatának, valamint a felülvizsgálat rendjének részletes szabályairól szóló 12/2022. (X. 10.) KKM rendelet alapján a kihelyező vezető a kihelyezést megelőzően – a kötelező foglalkozás egészségügyi (orvosi) alkalmassági vizsgálat mellett – pszichológiai felmérő vizsgálat lefolytatását is előírhatja.

Tájékoztatjuk a jelentkezőt, hogy a pályázat nyertesének – a kinevezéshez – három hónapnál nem régebbi hatósági erkölcsi bizonyítvánnyal kell rendelkeznie, valamint nemzetbiztonsági ellenőrzésnek, vagyonnyilatkozat-tételi kötelezettségnek és – az esetlegesen vele kiutazó és életvitelszerűen kint tartózkodó családtagjaival együtt – orvosi (foglalkozás egészségügyi) alkalmassági vizsgálatnak kell alávetnie magát.

A tartós külszolgálatra való kihelyezésének további feltétele a KKM által szervezett külügyi szakmai vizsga és a külszolgálati munkakör betöltésének feltételeként a kihelyező szerv által meghatározott egyéb, kiegészítő belső képzések és vizsgák eredményes letétele és teljesítése.

**A KKM fenntartja a jogot a kiírt pályázati felhívás visszavonására és az érintett külszolgálati munkakör pályázaton kívül, meghívással, kijelöléssel vagy belső pályázati eljárás útján történő betöltésére.**

**A munkakör betölthetőségének időpontja: tervezetten 2023. november 15.**

**A pályázat elbírálásának határideje: tervezetten 2023. július 21.**